Izvor: Robert Anic/PIXSELL

Na Klinici za infektivne bolesti KBC-a Rijeka hospitalizirano je dvoje ljudi zbog respiratornih problema, no nalazi potvrđuju da nisu zaraženi koronavirusom.

Ovu informaciju za N1 je potvrdio ministar zdravstva Vili Beroš. Analiza uzoraka poslanih u Kliniku za infektivne bolesti »Dr. Fran Mihaljević« u Zagrebu, pokazala je kako su nalazi negativni na koronavirus.

Podsjetimo, na Klinici za infektivne bolesti KBC-a Rijeka u subotu poslijepodne je hospitaliziran talijanski državljanin zbog respiratornih smetnji. Obzirom na sumnjive simptome te prema uputama epidemiološke službe pacijent je smješten u izolaciju. Druga osoba zaprimljena zbog sumnje na koronavirus je žena iz Rovinja koja je boravila u Padovi.

Iz Ministarstva zdravstva izvijestili su i da je oboje pacijenta u dobrom općem stanju.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.